ऑनस्टेज मैं कैमरे के सामने तो ज्यादा हार्श नहीं होता, मगर बाद में कंटेस्टेंट्स से मिलकर उन्हें बताता हूं कि उनमें से किन-किन ने ठीक नहीं किया। मैं उनका पूरा कच्चा चिटठा खोलकर रख देता हूं। कई बार तो चैनल मेरी कई बातों को एडिट भी कर देता है। असल में मैं बहुत ज्यादा बोलता हूं और टेक्निकल ऐस्पेक्ट्स में बहुत जाता हूं। तो मैं उनसे बाद में अपनी बात कह देता हूं। हालांकि मैं उन्हें पॉजिटिव तरीके से बताता हूं। मेरा मकसद किसी को निराश करने का नहीं होता है। जैसे कि सनम बहुत अच्छा डांसर है, पर मैंने कई हफ्तों तक उसे 1० पॉइंट नहीं दिए, क्योंकि वह अपने रिलेशनशिप में इतना घुस गया कि उसका ध्यान अपने परफॉर्मेंस से हटने लगा। ब्रैट और आशिका के साथ भी ऐसा होता रहा। असल में यह एक बहुत रियल शो है। लोग नच बलिए में ग्रेट डांसर्स नहीं, बल्कि कपल्स के बीच की केमिस्ट्री देखने आते हैं। यहां डांस लोगों का प्रोफेशन नहीं है।